ai4bharat/Pralekha huggingface dataset:
भारतीय निवडणूक आयोग
उपराष्ट्रपती पदासाठी 2022 मध्ये होणारी निवडणूक 
भारताचे उपराष्ट्रपती एम. वेंकय्या नायडू यांचा कार्यकाळ 10 ऑगस्ट 2022 रोजी संपत आहे. भारतीय राज्यघटनेच्या कलम 68 नुसार, विद्यमान उपराष्ट्रपतींचा कार्यकाळ समाप्त होण्यापूर्वी, या पदावर नवीन व्यक्तीच्या निवडीसाठीची निवडणूक प्रक्रिया पूर्ण होणे अनिवार्य आहे. यासंदर्भात, भारताचे मुख्य निवडणूक आयुक्त राजीव कुमार यांच्या अध्यक्षतेखाली निवडणूक आयुक्त अनुप चंद्र पांडे यांच्या उपस्थितीत आज नवी दिल्ली येथे निवडणूक आयोगाची बैठक झाली. उपराष्ट्रपतीपदाच्या निवडणुकीचे वेळापत्रक या बैठकीत निश्चित करण्यात आले.
राष्ट्रपती आणि उपराष्ट्रपती निवडणूक कायदा, 1952 मधील विभाग  च्या उपविभाग  मधील बाबींना अनुसरून निवडणूक आयोगाने उपराष्ट्रपतीपदाच्या निवडणुकीसाठी निश्चित केलेला कार्यक्रम परिशिष्ट-1 मध्ये दिला आहे.
आवश्यकता भासल्यास 6 ऑगस्ट 2022 रोजी सकाळी 10 ते सायंकाळी 5 वाजेपर्यंत मतदान होईल आणि त्यानंतर त्याच दिवशी मतमोजणी होईल. अधिसूचना 5 जुलै 2022 ला काढण्यात येईल तर 19 जुलैपर्यंत उमेदवारी अर्ज दाखल करता येतील.22 जुलैपर्यंत उमेदवारी अर्ज मागे घेता येतील.
आता होणार असलेल्या उपराष्ट्रपतीपदासाठीच्या निवडणूकीसंदर्भातील सर्व माहिती तसेच यापूर्वी 15 उपराष्ट्रपतींच्या निवडीसाठी झालेल्या निवडणुका, वारंवार विचारल्या जाणाऱ्या प्रश्नांची उत्तरे निवडणूक आयोगाच्या पुढील अधिकृत संकेतस्थळावर उपलब्ध आहेत. त्यासाठी कृपया या लिंकवर क्लिक करा : https://eci.gov.in/vice-presidential-election2022/index/
या संदर्भातील माहिती पुस्तिकेची प्रत आयोगाच्या विक्री विभागात प्रत्येकी 25 रुपये देऊन मिळू शकेल.
ANNEXURE-I
Election to the Office of the Vice-President of India, 2022 
|
|

|
|
Issue of Election Commission’s notification calling the election
|
|
5.07.2022

|
|

|
|
Last date of making nominations
|
|
19.07.22

|
|

|
|
Date for the Scrutiny of nominations
|
|
20.07.2022

|
|

|
|
Last date for the withdrawal of candidatures
|
|
22.07.2022

|
|

|
|
Date on which a poll shall, if necessary, be taken
|
|
06.08.2022

|
|

|
|
Hours of poll
|
|
10am to 05pm
|
|

|
|
Date on which counting, if required, shall be taken
|
|
06.08.2022
पंतप्रधान कार्यालय
अटलबिहारी वाजपेयी यांना त्यांच्या जयंतीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी माजी पंतप्रधान अटलबिहारी वाजपेयी यांना त्यांच्या जयंतीनिमित्त आदरांजली वाहिली आहे. मोदींनी अटल बिहारी वाजपेयींबद्दलचे विचारही मांडले.
एका ट्विटमध्ये पंतप्रधान म्हणाले;
"अटलजींना त्यांच्या जयंतीनिमित्त विनम्र अभिवादन. त्यांनी भारतासाठी दिलेले योगदान अतुल्य आहे. त्यांचे नेतृत्व आणि दूरदृष्टी लाखो लोकांना प्रेरित करते."
केंद्रीय लोकसेवा आयोग
5 जूननंतर जाहीर होणार युपीएससी परीक्षांचे नवे वेळापत्रक
नवी दिल्ली, 20 मे 2020
कोविड-19 मुळे जारी केलेल्या देशव्यापी निर्बंधाच्या तिसऱ्या टप्प्यातील परिस्थितीचा आढावा घेण्यासाठी केंद्रीय लोकसेवा आयोगाने आज एक विशेष बैठक आयोजित केली होती. अनेक निर्बंध अजूनही कायम असल्याने, सद्यस्थितीत परीक्षा व मुलाखती पुन्हा सुरु करणे शक्य नाही, असा निर्णय आयोगाने घेतला आहे.
तथापि, केंद्र सरकार व विविध राज्यांनी जाहीर केलेल्या काही शिथिलतांची आयोगाने दखल घेतली असून टाळेबंदीच्या चौथ्या कालावधीनंतर पुन्हा एकदा परिस्थितीचा आढावा घेण्याचा निर्णय घेतला आहे. गेल्या दोन महिन्यांपासून पुढे ढकलण्यात आलेल्या विविध परीक्षा व मुलाखतींच्या उमेदवारांना काही स्पष्टीकरण देण्याच्या दृष्टीने, आयोग 5 जून, 2020 रोजी होणाऱ्या बैठकीत परीक्षांचे सुधारित वेळापत्रक जारी करेल. 5 जून 2020 रोजी आयोगाच्या बैठकीनंतर परीक्षांच्या नवीन दिनदर्शिकेचा/वेळापत्रकाचा तपशील केंद्रीय लोकसेवा आयोगाच्या संकेतस्थळावर प्रकाशित केला जाईल.
S.Pophale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
अल्पसंख्यांक मंत्रालय
भारतीय स्वातंत्र्याच्या 75 वर्षांच्या "अमृत महोत्सव" कार्यक्रमांतर्गत 75 "हुनर हाट" आयोजित केले जातील: केंद्रीय मंत्री मुख्तार अब्बास नक्वी
देशभरात वक्फ जमिनीवर बांधली जाणार 75 "अमृत महोत्सव उद्याने"
नवी दिल्ली, 16 ऑगस्ट 2021
भारतीय स्वातंत्र्याच्या 75 वर्षांच्या "अमृत महोत्सव" कार्यक्रमांतर्गत देशभरात आयोजित 75 "हुनर हाट" च्या माध्यमातून 7 लाख 50 हजार कारागीर, शिल्पकारांना रोजगार आणि रोजगाराच्या संधी उपलब्ध करून देण्याचे लक्ष्य ठेवण्यात आले आहे अशी माहिती अल्पसंख्यांक व्यवहार मंत्री मुख्तार अब्बास नक्वी यांनी आज नवी दिल्ली इथे दिली.
केंद्रीय अल्पसंख्यांक व्यवहार मंत्रालयाच्या "वक्फ तारकियती योजना" आणि "प्रधानमंत्री जन विकास कार्यक्रमा"  अंतर्गत देशभरातील मोकळ्या वक्फ जमिनींवर 75 "अमृत महोत्सव उद्याने" देखील बांधली जातील असे नक्वी यांनी सांगितले.
ते म्हणाले की, देशाच्या सर्व भागांमध्ये "व्होकल फॉर लोकल" या संकल्पनेसह 75 "हुनर हाट" आयोजित केले जातील, जेथे देशातील प्रत्येक भागातील कारागीर, शिल्पकार त्यांच्या हस्तनिर्मित स्वदेशी वस्तूंचे प्रदर्शन आणि विक्री करतील. "हुनर हाट" मध्ये पारंपरिक पाककला तज्ञांचा "बावर्चीखाना" विभाग देखील असेल जेथे लोक देशाच्या विविध भागांतील पारंपारिक पाककृती आणि पदार्थांचा आस्वाद घेतील. "हुनर हाट" मध्ये दररोज संध्याकाळी देशातील नामांकित कलाकारांद्वारे विविध सांस्कृतिक कार्यक्रमही सादर केले जातील.
मंत्री म्हणाले की, "अमृत महोत्सव" अंतर्गत "मेरा वतन, मेरा चमन" मुशायरा आणि कवी संमेलने देखील 2023 पर्यंत देशभरात आयोजित केली जातील, जेथे प्रसिद्ध आणि उदयोन्मुख कवी "एक भारत-श्रेष्ठ भारत" चा प्रभावी आणि देशभक्तीपर संदेश देतील.
देशभरातील 75 "अमृत महोत्सव उद्याने" बांधण्यासाठी देशातील विविध वक्फ बोर्डाकडून जमीन दिली जात आहे. ही "अमृत महोत्सव उद्याने" स्वातंत्र्य संग्रामात त्या विशिष्ट प्रदेशाच्या भूमिकेचा इतिहास देखील कलात्मक पद्धतीने दर्शवतील. या उद्यानांमध्ये योग, व्यायाम, चालणे, मुलांसाठी खेळाचे क्षेत्र, हरित क्षेत्र आणि सामान्य सेवा केंद्र या सुविधाही असतील असे नक्वी म्हणाले.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 340
निती आयोग
महत्वाकांक्षी जिल्ह्यांसाठी सीएसआर निधी प्राप्त करण्यासंदर्भात परिषद
नवी दिल्ली, 24 जुलै 2018
देशातील महत्वाकांक्षी जिल्ह्यांच्या विकासासाठी कॉर्पोरेट सोशल रिस्पॉन्सिबिलिटी  अर्थात कंपनी सामाजिक बांधिलकीच्या माध्यमातून निधी प्राप्त करण्यासंदर्भात नीती आयोग आणि सार्वजनिक उपक्रम विभागाची एक संयुक्त परिषद आयोजित करण्यात आली.
नीती आयोगाच्या नेतृत्वाखाली देशातील 117 महत्वाकांक्षी जिल्हे निर्धारित करण्यात आले असून संबंधित राज्यसरकारांच्या भागीदारीतून या जिल्ह्यांमध्ये विविध क्षेत्रातील विकासाकडे विशेष लक्ष दिले जात आहे. आरोग्य, पोषण, शिक्षण अशा क्षेत्रात मागासलेल्या जिल्ह्यांचा यात प्रामुख्याने समावेश आहे. अशा जिल्ह्यांच्या विकासासाठी “सीएसआर” उपक्रमांमार्फत उद्योगांकडून वित्त सहाय्य प्राप्त करण्यासंदर्भात या परिषदेत प्रामुख्याने चर्चा करण्यात आली. निती आयोगाचे मुख्य कार्यकारी अधिकारी अमिताभ कांत यांनी या परिषदेला संबोधित केले. या उपक्रमाच्या माध्यमातून मानव विकास निर्देशांकात सुधारणा दिसून यावी अशी अपेक्षा त्यांनी व्यक्त केली. तर आयुष्मान भारत उपक्रमासह आरोग्य क्षेत्रातील विविध कार्यक्रमांना सीएसआरमार्फत निधी पुरवठा शक्य असल्याचे आरोग्य आणि कुटुंब कल्याण सचिव प्रीती सुदान यांनी सांगितले. मान्यवरांच्या वक्तव्यानंतर उपस्थितांसाठी चर्चा तसेच प्रश्नोत्तराचा कार्यक्रमही आयोजित करण्यात आला. या महत्वाकांक्षी जिल्ह्यांच्या विकासासाठी संबंधित राज्यांना सहकार्य करण्यासाठी सार्वजनिक क्षेत्रातील अनेक उपक्रमांनी स्वारस्य असल्याचे सांगितले.
सार्वजनिक उपक्रम विभागाच्या सचिव सीमा बहुगुणा, शालेय शिक्षण आणि साक्षरता विभागाच्या सचिव रिना राय यांच्यासह सार्वजनिक क्षेत्रातील केंद्रीय उपक्रमांच्या संचालक आणि व्यवस्थापकीय संचालकांसह 150 पेक्षा जास्त प्रतिनिधी या परिषदेत सहभागी झाले.
N.Sapre/M.Pange/P.Malandkar
(Visitor Counter : 40
इलेक्ट्रॉनिक्स आणि माहिती तंत्रज्ञान मंत्रालय
आधारमध्ये ‘कुटुंबप्रमुख ’ आधारित ऑनलाइन पत्ता अद्ययावत करण्याची सुविधा भारतीय विशिष्ट ओळख प्राधिकरणाकडून  उपलब्ध
रहिवासी त्यांच्या कुटुंब प्रमुखाच्या  संमतीने आधारमध्ये पत्ता ऑनलाइन अद्ययावत करू शकतात.
सेवा विनंती तारखेपासून 30 दिवसांच्या आत कुटुंबप्रमुख विनंती मंजूर किंवा नाकारू शकतो
ज्या रहिवाशांच्या स्वतःच्या नावावर आपल्या रहिवासाच्या स्थानाची ओळख पटवणारी कागदपत्रे नाहीत त्यांना लाभ देण्यासाठी कुटुंबप्रमुख आधारित ऑनलाइन पत्ता अद्ययावत करण्याची सुविधा
कुटुंब प्रमुखाच्या  संमतीने आधारमध्ये ऑनलाइन पत्ता अद्ययावत करण्यासाठी, भारतीय विशिष्ट ओळख प्राधिकरणाने  रहिवासी स्नेही सुविधा सुरू केली आहे.
ज्यांच्याकडे आधारमध्ये पत्ता अद्ययावत करण्यासाठी आपल्या रहिवासाच्या स्थानाची ओळख पटवणारी स्वतःच्या नावावरील कागदपत्रे नाहीत, रहिवाशांच्या अशा नातेवाईकांना-म्हणजेच मुले, जोडीदार, पालक इत्यादींना आधार मध्ये कुटुंब प्रमुखाच्या आधारे ऑनलाइन पत्ता अद्ययावत करण्यासाठीची सेवा खूप मदत करेल.
शिधापत्रिका , गुणपत्रिका , विवाह प्रमाणपत्र, पारपत्र इत्यादी कागदपत्रांच्या माध्यमातून नातेसंबंधाचा पुरावा सादर करून ,अर्जदार आणि कुटुंबप्रमुख या दोघांच्या नावाचा उल्लेख करून आणि त्यांच्यातील संबंध दाखवून आणि कुटुंबप्रमुखाद्वारे ओटीपी आधारित प्रमाणीकरण करून ऑनलाइन पत्ता अद्ययावत करता येईल. नातेसंबंधाचा पुरावा दर्शवणारी कागदपत्रे देखील उपलब्ध नसल्यास, युआयडीएआय रहिवाशांना युआयडीएआय ,विहित नमुन्यात कुटुंबप्रमुखाद्वारे स्वयं-घोषणा पत्र सादर करण्याची सुविधा प्रदान करते.
विविध कारणांमुळे देशात लोक शहरे आणि नगरांमधून स्थलांतरित होत असल्याने लाखो लोकांसाठी अशा प्रकारची सुविधा फायदेशीर ठरेल. पत्त्याचा कोणताही वैध पुरावा कागदपत्र वापरून युआयडीएआयने विहित केलेल्या विद्यमान पत्ता अद्यतन सुविधेवर या पर्यायाची निवड अतिरिक्त असेल. 18 वर्षांपेक्षा जास्त वयाचा कोणताही रहिवासी या उद्देशासाठी कुटुंबप्रमुख असू शकतो आणि या प्रक्रियेद्वारे त्याचा/तिचा पत्ता त्याच्या नातेवाईकांसह सामायिक करू शकतो.
माय आधार’ पोर्टलमध्ये  ऑनलाइन पत्ता अद्ययावत करण्यासाठी हा पर्याय रहिवासी निवडू शकतो. त्यानंतर, रहिवाशांना एचओएफचा आधार क्रमांक प्रविष्ट करण्याची परवानगी दिली जाईल, ती केवळ प्रमाणित केली जाईल. एचओएफची पुरेशी गोपनीयता राखण्यासाठी एचओएफच्या आधारची इतर कोणतीही माहिती स्क्रीनवर प्रदर्शित केली जाणार नाही.
एचओएफच्या आधार क्रमांकाचे यशस्वी प्रमाणीकरण झाल्यानंतर, रहिवाशांनी नातेसंबंधाच्या पुराव्याचे दस्तऐवज अपलोड करणे आवश्यक असेल.
रहिवाशांनी सेवेसाठीचे रु.50/- शुल्क यशस्वीरित्या भरल्यानंतर, रहिवाशासोबत सेवा विनंती क्रमांक  सामायिक केला जाईल. पत्त्याच्या विनंतीबद्दल एचओएफला एसएमएस पाठवला जाईल. अधिसूचना प्राप्त झाल्यापासून 30 दिवसांच्या आत माय आधार पोर्टलवर लॉग इन करून एचओएफ विनंती मंजूर करेल आणि त्याची/तिची संमती देईल आणि विनंतीवर प्रक्रिया केली जाईल.
एचओएफने त्याचा/तिचा पत्ता सामायिक करण्यास नकार दिल्यास, किंवा एसआरएन तयार केल्याच्या 30 दिवसांच्या आत स्वीकारला किंवा नाकारला नाही, तर विनंती प्रक्रिया बंद केली जाईल. या पर्यायाद्वारे पत्ता अद्ययावत करण्याची मागणी करणाऱ्या रहिवाशांना एसएमएसद्वारे विनंती प्रक्रिया बंद केल्याची माहिती दिली जाईल. एचओएफने स्वीकार न केल्यामुळे विनंती प्रक्रिया बंद झाल्यास किंवा नाकारली गेल्यास किंवा प्रक्रियेदरम्यान नाकारली गेल्यास, अर्जदाराला रक्कम परत केली जाणार नाही.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 113 कोटी 68 लाखांहून अधिक मात्रा देण्याचे काम पूर्ण
गेल्या 24 तासांत, देशभरात 67 लाख 82 हजारांहून अधिक मात्रा देण्यात आल्या
रोगमुक्ती दर आता 98.28% आहे
गेल्या 24 तासांत देशात 10,197 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  गेल्या 527 दिवसांतील नीचांकी रुग्णसंख्या
साप्ताहिक पॉझिटीव्हिटी दर  गेले 54 दिवस हा दर 2% पेक्षा कमी राहिला आहे
गेल्या 24 तासांच्या कालावधीत, कोविड प्रतिबंधक लसीच्या 67,82,042 मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 113 कोटी 68 लाखांचा  टप्पा ओलांडला आहे. देशभरात 1,13,73,459 सत्रांच्या आयोजनातून हे उद्दिष्ट साध्य करण्यात आले.
कोविड प्रतिबंधक लसीच्या ज्या एकूण मात्रा दिल्या गेल्या आहेत त्यांची आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, गटनिहाय विभागणी पुढीलप्रमाणे आहे:
|
|
HCWs
|
|
1st Dose
|
|
1,03,80,957
|
|
2nd Dose
|
|
93,53,906
|
|
FLWs
|
|
1st Dose
|
|
1,83,74,594
|
|
2nd Dose
|
|
1,62,19,699
|
|
Age Group 18-44 years
|
|
1st Dose
|
|
43,57,31,810
|
|
2nd Dose
|
|
17,67,65,054
|
|
Age Group 45-59 years
|
|
1st Dose
|
|
17,90,55,132
|
|
2nd Dose
|
|
10,67,80,250
|
|
Over 60 years
|
|
1st Dose
|
|
11,21,81,588
|
|
2nd Dose
|
|
7,20,36,695
|
|
Total
|
|
1,13,68,79,685
गेल्या 24 तासांत 12,134 रुग्ण कोविड आजारातून बरे झाल्यामुळे देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,38,73,890 झाली आहे.
परिणामी, भारतातील रोगमुक्ती दर 98.28% आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या गेले सलग 143 दिवस, 50,000 हून कमी असण्याचा कल कायम आहे.
गेल्या 24 तासांत, 10,197 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 1,28,555 इतकी आहे, गेल्या 527 दिवसांतील ही सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.37
% असून मार्च 2020 पासूनचे हे सर्वात कमी प्रमाण आहे.
देशभरात कोविड संसर्ग तपासणी चाचण्या करण्याच्या क्षमतेचा विस्तार करण्याचे काम सुरु आहे. गेल्या 24 तासांत देशात एकूण 12,42,177 चाचण्या करण्यात आल्या. देशात आतापर्यंत एकंदर 62 कोटी 70 लाखांहून अधिक  चाचण्या करण्यात आल्या.
साप्ताहिक पॉझिटीव्हिटी दर सध्या 0.96% असून गेले 54 दिवस हा दर 2%हून कमी राहिला आहे. दैनंदिन पॉझिटीव्हिटी दर आज 0.82% इतका आहे. दैनंदिन पॉझिटीव्हिटी दर गेले सलग 44 दिवस 2% हून कमी आणि गेले सलग 79 दिवस 3% हून कमी राहिला आहे.
पंतप्रधान कार्यालय
वीर चिला राय यांच्या जयंतीनिमित्त पंतप्रधानांनी केले त्यांचे स्मरण
नवी दिल्ली, 27 फेब्रुवारी 2021
पंतप्रधान नरेंद्र मोदी यांनी महान वीर चिला राय यांच्या जयंतीनिमित्त आज त्यांचे स्मरण केले.
"महान वीर चिला राय हे शौर्य आणि देशप्रेमाचे प्रतिक आहेत. लोकांसाठी आणि आपल्या पवित्र सिद्धांतासाठी संघर्ष करणारे ते एक अद्वितीय योद्धा होते. त्यांचे शौर्य आगामी पिढ्यांना प्रेरित करेल. त्यांच्या जयंतीनिमित्त त्यांचे स्मरण करूया,” असे पंतप्रधानांनी आपल्या ट्विटर वरील संदेशात म्हंटले आहे.S.Tupe/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी दिल्या नवरोजच्या शुभेच्छा
नवी दिल्ली, 20 मार्च 2021
पंतप्रधान नरेंद्र मोदी यांनी जनतेला नवरोजच्या शुभेच्छा दिल्या आहेत.
ट्वीट संदेशात पंतप्रधान म्हणाले, “नवरोज मुबारक! हे वर्ष सर्वांना आनंदी, उत्तम आरोग्याचे आणि भरभराटीचे जावो यासाठी प्रार्थना."
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह आणि शहरी व्यवहार मंत्रालय
भारतीय स्मार्ट शहरे पुरस्कार स्पर्धा  2022- विजेत्यांची घोषणा
नागरिकांना, 'स्मार्ट उपाययोजनां'च्या वापराद्वारे मूलभूत पायाभूत सुविधा, स्वच्छ आणि शाश्वत वातावरण तसेच एक सुखावह जीवनमान प्रदान करणे या उद्देशाने 25 जून 2015 रोजी स्मार्ट शहर  मिशनची सुरुवात झाली. देशातील शहरी भागात विकासात्मक आदर्श बदल घडवून आणण्याचे उद्दिष्ट असलेले हे एक परिवर्तनकारी मिशन आहे. SCM अंतर्गत एकूण प्रस्तावित प्रकल्पांपैकी 1,10,635 कोटी रुपये किमतीचे 6,041 प्रकल्प पूर्ण झाले आहेत आणि 60,095 कोटी रुपये किमतीचे उर्वरित 1,894 प्रकल्प 30 जून 2024 पर्यंत पूर्ण होतील.
सर्व 100 स्मार्ट शहरांमध्ये कार्यरत असलेल्या एकात्मिक आदेश आणि नियंत्रण केन्द्रांद्वारे  मिशनमध्ये सर्वात लक्षणीय टप्पा गाठला गेला आहे. शहरी व्यवस्थापनासाठी तंत्रज्ञानाच्या सहाय्याने शहरातील कार्यान्वयनाकरता हे ICCC मेंदू आणि मज्जासंस्थेचे काम करत आहेत. गुन्ह्यांचा मागोवा घेणे, नागरिकांची सुरक्षा आणि संरक्षण, वाहतूक व्यवस्थापन, घनकचरा व्यवस्थापन, पाणीपुरवठा, आपत्ती व्यवस्थापन इत्यादी विविध क्षेत्रात नागरी सेवांमध्ये यामुळे लक्षणीय सुधारणा झाली आहे.
केन्द्र सरकारच्या गृहनिर्माण आणि शहरी व्यवहार मंत्रालयाच्या स्मार्ट शहरे  मिशन अंतर्गत भारतीय स्मार्ट शहरे पुरस्कार स्पर्धा  आयोजित केली जाते.
सुरतमधील ‘स्मार्ट शहरे-स्मार्ट शहरीकरण’ कार्यक्रमादरम्यान चौथ्या ISAC स्पर्धेला एप्रिल 2022 मध्ये सुरूवात झाली. ISAC 2022 पुरस्कारासाठी दोन-टप्प्यांची अर्ज प्रक्रिया होती. शहराच्या कामगिरीचे एकूण मूल्यांकन समाविष्ट असणारा 'पात्रता टप्पा' आणि स्मार्ट शहरांनी खालीलप्रमाणे सहा पुरस्कार श्रेणींसाठी त्यांचे नामांकन सादर करणे आवश्यक असणारा ‘प्रस्ताव टप्पा’ यांचा यात समावेश होता.:
• प्रकल्प पुरस्कार: 10 विविध संकल्पना,
• नवोन्मेष पुरस्कार: 2 विविध संकल्पना,
• राष्ट्रीय/विभागीय शहर पुरस्कार,
• राज्य पुरस्कार,
• केन्द्र शासित प्रदेश पुरस्कार आणि
• भागीदार पुरस्कार, 3 विविध संकल्पना
पात्रताधारक 80 स्मार्ट शहरांमधून ISAC 2022 साठी एकूण 845 नामांकने प्राप्त झाली. या नामांकनांचे मूल्यमापन 5 टप्प्यात करण्यात आले
महाराष्ट्रातील पिंपरी चिंचवड शहराला प्रशासन श्रेणीत स्मार्ट सारथी अॅपसाठी सन्मानीत केले जाईल. पश्चिम विभागातील विभागीय स्मार्ट शहराचा पुरस्कार सोलापूर शहराला जाहीर झाला आहे.
माननीय राष्ट्रपतींच्या हस्ते 27 सप्टेंबर 2023 रोजी मध्य प्रदेशातील इंदूर येथे ISAC 2022 पुरस्कार विजेत्यांचा सन्मान केला जाईल.
माहिती आणि प्रसारण मंत्रालय
आंतरराष्ट्रीय चित्रपट निर्मात्यांसोबत चित्रपटांची सहनिर्मिती करण्यासाठीच्या संधी मिळवण्याचा भारताचा प्रयत्न
(नवी दिल्ली, 24 फेब्रुवारी 2020
बर्लिन येथे सुरू असलेल्या आंतरराष्ट्रीय चित्रपट महोत्सव 2020 मध्ये भारतीय चित्रपट उद्योग आणि माहिती आणि प्रसारण मंत्रालय सहभागी झाले आहेत. या महोत्सवादरम्यान चित्रपट निर्मिती क्षेत्रातल्या आंतरराष्ट्रीय संस्था आणि मान्यवरांच्या भेटी घेऊन त्यांच्या सहकार्यातून चित्रपटांची सहनिर्मिती करण्याचा भारताचा प्रयत्न आहे. याच अनुषंगाने माहिती आणि प्रसारण मंत्रालयाच्या सहसचिव टी.सी.ए. कल्याणी, चित्रपट महोत्सव संचालनालयाचे अतिरिक्त महासंचालक चैतन्य प्रसाद यांनी युरोपिय चित्रपट निर्मिती कंपन्यांच्या प्रतिनिधींशी चर्चा केली. विशेषत: 51 व्या इफ्फीसाठी सहनिर्मिती करण्याबाबत यावेळी चर्चा झाली. भारतात चित्रपट निर्मिती अधिक सुलभ व्हावी यासाठी सरकारने केलेल्या उपाययोजनांची माहिती या अधिकाऱ्यांनी या प्रतिनिधींना दिली.
याशिवाय युरोपियन फिल्म मार्केटचे संचालक मथिजीज वॉवटर नॉन यांचीही भेट घेतली. ही कंपनी 51 व्या इफ्फी महोत्सवात सक्रीय सहभाग घेण्यास इच्छूक आहे, असे नॉन यांनी सांगितले.
त्यानंतर मिफा  सिटीया  या चित्रपट निर्मिती संस्थांच्या प्रमुखांशी भारतीय प्रतिनिधी मंडळाने चर्चा केली. विविध देशात आयोजित केल्या जाणाऱ्या चित्रपट महोत्सवांचे प्रतिनिधी देखील या महोत्सवात उपस्थित आहेत. या प्रतिनिधींशी चर्चा करून इफ्फीमध्ये सहभागी होण्याचे आमंत्रण यांना भारतीय अधिकाऱ्यांनी दिले.
भारत आणि जर्मनी यांच्यातल्या सहनिर्मितीचा प्रवास आणखी पुढे नेत इफ्फी 2020 मध्ये हा सहभाग असावा यादृष्टीने यावेळी जर्मनीच्या चित्रपट निर्मित निर्मात्यांशी चर्चा करण्यात आली.
भारतीय सिनेमा परदेशी चित्रपट उद्योगात अधिकाधिक लोकप्रिय करण्यासाठी आणि त्यायोगे भारतातल्या चित्रपट उद्योगात व्यवसायाच्या नव्या संधी आणि गुंतवणूक आणण्याच्या दृष्टीने या महोत्सवात इंडियन पॅवेलियनचे काम सुरू आहे.
B.Gokhale/R.Aghor/P.Kor
अर्थ मंत्रालय
नव्या प्रत्यक्ष कर कायद्याच्या मसुद्यासाठी कृती दलाची स्थापना
नवी दिल्ली, 26 नोव्हेंबर 2018
1961 च्या प्राप्तीकर कायद्याचा आढावा घेण्यासाठी आणि देशाच्या आर्थिक गरजांची सुसंगत असा नवा प्रत्यक्ष कर कायद्याचा मसूदा तयार करण्यासाठी केंद्र सरकारने कृती दलाची स्थापना केली आहे. या आधीच्या आदेशात थोडी सुधारणा करत सरकारने अखिलेश रंजन, सीबीडीटी सदस्य यांची कृती दलाचे संयोजक म्हणून नियुक्ती केली आहे. कृती दलाच्या इतर सदस्यांबाबत कोणताही बदल करण्यात आलेला नाही. हे कृती दल येत्या 28 फेब्रुवारीला आपला अहवाल सादर करेल.
B.Gokhale/N.Chitale/P.Malandkar
(Visitor Counter : 69
रेल्वे मंत्रालय
ऑक्सिजन एक्सप्रेसच्या माध्यमातून आतापर्यंत 185 टँकर्समधून 2960 मेट्रिक टन द्रवरूप वैद्यकीय ऑक्सिजनचा विविध राज्यांमध्ये पुरवठा
राजस्थानसाठीची पहिली ऑक्सिजन एक्सप्रेस कोटा येथे पोहोचली
महाराष्ट्रासाठीची ऑक्सिजन एक्सप्रेस नागपूरकडे रवाना
47 ऑक्सिजन एक्सप्रेसचा प्रवास पूर्ण
आतापर्यंत, महाराष्ट्रात 174 मेट्रिक टन, उत्तरप्रदेशात 729 मेट्रिक टन, 249 मध्यप्रदेशात, 305 मेट्रिक टन हरियाणात, 123 मेट्रिक टन तेलंगणा आणि 1334 मेट्रिक टन ऑक्सिजनचा दिल्लीत पुरवठा
नवी दिल्ली, 7 मे 2021
सर्व अडचणींवर मात करत आणि समस्यांवर नवनवीन उपाययोजना शोधत भारतीय रेल्वे देशभरातील विविध राज्यांमध्ये ऑक्सिजन एक्सप्रेसच्या माध्यमातून द्रवरूप ऑक्सिजन एक्सप्रेसचा पुरवठा करत आहे. आतपर्यंत रेल्वेने 185 टँकर्समधून एकूण 2960 मेट्रिक टन ऑक्सिजन पुरवठा केला आहे.
आजवर 47 ऑक्सिजन एक्सप्रेसने आपला प्रवास पूर्ण केला आहे.
भारताच्या विविध भागात कमीतकमी वेळेत गरजू राज्यांना ऑक्सिजन पुरवठा करण्याचा हा रेल्वेचा प्रयत्न आहे.
आतापर्यंत, रेल्वेने महाराष्ट्रात 174 मेट्रिक टन, उत्तरप्रदेशात 729 मेट्रिक टन, 249 मध्यप्रदेशात 305 मेट्रिक टन, हरियाणात, 123 मेट्रिक टन तेलंगणा आणि 1334 मेट्रिक टन ऑक्सिजनचा दिल्लीत पुरवठा केला आहे.
सध्या 18 ऑक्सिजन टँकर्सचा प्रवस सुरु असून त्यातून 260 मेट्रिक टन द्रवरूप ऑक्सिजन महाराष्ट्र, दिल्ली आणि हरियाणा येथे पोचणार आहे. नव्या ऑक्सिजन टँकर्सची वाहतूक ही अव्याहतपाणे चालणारी प्रक्रिया असून तिची आकडेवारी सतत अद्ययावत होत असते. आज रात्री आणखी काही ऑक्सिजन एक्सप्रेस रवाना होणे अपेक्षित आहे.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
युवा व्यवहार आणि क्रीडा मंत्रालय
7 दिवसीय निवासी 13 वा राष्ट्रीय आदिवासी युथ एक्सचेंज कार्यक्रमाचा मुंबईत समारोप
सहभागींनी आनंद व्यक्त करत हा एक समृद्ध करणारा अनुभव असल्याचे सांगितले.
7 दिवसीय निवासी “13 व्या राष्ट्रीय आदिवासी युथ एक्सचेंज कार्यक्रमाचा' समारोप सोहळा आज मुंबईत संपन्न झाला. या कार्यक्रमात नेहरू युवा केंद्र संघटनेचे राज्य संचालक प्रकाशकुमार मानुरे, उपसंचालक यशवंत मानखेडकर आणि केंद्रीय राखीव पोलीस दलाच्या पश्चिम क्षेत्राचे ओमप्रकाश वाघमारे यांच्या हस्ते विविध श्रेणीतील पारितोषिकांचे वितरण करण्यात आले.
या कार्यक्रमातील सहभागींनी त्यांचा आनंद व्यक्त केला आणि हा एक समृद्ध करणारा अनुभव असल्याचे सांगितले. बिहारच्या गया येथील पुष्पा कुमारी म्हणाल्या की, मुंबईत आल्यानंतर स्वतःची वेगळी ओळख निर्माण करण्याचा त्यांचा निर्धार आहे.
दुसरे एक सहभागी, तेलंगणातील खम्मम जिल्ह्यातील सी राजकुमार रेड्डी म्हणाले की, ‘राजभवन, मुंबई विद्यापीठ यांसारख्या ठिकाणी भेट देणे हा एक भाग्याचा क्षण आहे ;हे माझ्या आयुष्यातील संस्मरणीय क्षण आहेत.
बिहारमधील जमुई, लखीसराय आणि गया जिल्ह्यांमधील आणि तेलंगणातील भद्राद्री कोठागुडेममधून 218 आदिवासी युवक युवती हे या एक्सचेंज कार्यक्रमाचा भाग म्हणून मुंबईत आले होते. महाराष्ट्रातील गडचिरोली जिल्ह्यातील आदिवासी तरुणांना केरळ आणि तामिळनाडूमध्ये पाठवण्यात आले आहे.
नेहरू युवा केंद्र संघटना , महाराष्ट्र आणि गोवा, केंद्रीय राखीव पोलीस दल, पश्चिम क्षेत्र, मुंबई यांच्या समन्वयाने 22 ते 28 मार्च 2022 या कालावधीत आठवडाभर चालणारा आदिवासी युथ एक्सचेंज कार्यक्रम आयोजित करण्यात आला आहे. आपल्या राष्ट्रीय जीवनात लोकांची सांस्कृतिक मूल्ये ,भाषा आणि जीवनशैली, विविधतेतील एकता समजून घेण्यासाठी निवडक राज्ये आणि जिल्ह्यांतील आदिवासी तरुणांना देशातील विविध ठिकाणी भेट देण्याची संधी उपलब्ध करून देणे हा या कार्यक्रमाचे उद्दिष्ट होते.
संबंधित राज्यातील विविध विकास उपक्रमांवर लक्ष केंद्रित करणे आणि तिथे उपलब्ध शैक्षणिक, कौशल्य विकास आणि रोजगाराच्या संधींसह आदिवासी तरुणांना देशातील विविध राज्यांमध्ये झालेल्या तांत्रिक आणि औद्योगिक विकासाची माहिती देणे हा या कार्यक्रमाचा उद्देश होता.
राष्ट्रपती कार्यालय
मद्य आणि अंमली पदार्थांचा दुरुपयोग रोखण्यासाठीच्या क्षेत्रात अमूल्य योगदान देणाऱ्यांचा राष्ट्रपतींच्या हस्ते राष्ट्रीय पुरस्काराने गौरव
नवी दिल्ली, 26 जून 2018
मद्य आणि अंमली पदार्थांचा दुरुपयोग रोखण्यासाठीच्या क्षेत्रात अमूल्य योगदान देणाऱ्यांचा आज, आंतरराष्ट्रीय अंमली पदार्थ दुरुपयोग आणि तस्करी प्रतिबंध दिनानिमित्त, राष्ट्रपतींच्या हस्ते नवी दिल्ली येथे राष्ट्रीय पुरस्काराने गौरव करण्यात आला.
अंमली पदार्थ आणि मद्य यांच्या व्यसनाचा नकारात्मक परिणाम व्यक्ती, कुटुंब आणि समाजावर होतो, असे राष्ट्रपती म्हणाले. अंमली पदार्थांच्या व्यसनाने दारिद्रयाला आमंत्रण मिळते तसेच राष्ट्रीय सुरक्षेसमोर मोठे आव्हान मिळते. सरहद्दीवरील अंमली पदार्थांच्या तस्करीचे वाढते प्रमाण दहशतवाद आणि राजकीय अशांततेशीही निगडीत असते. त्यामुळे पंजाब आणि मणिपूरसारख्या सीमाक्षेत्रात अधिक दक्ष राहण्याची गरज राष्ट्रपतींनी व्यक्त केली.
जागरुक राहिल्यास अंमली पदार्थांच्या व्यसनाला पायबंद घालता येऊ शकतो. अंमली पदार्थाच्या आहारी गेलेल्या व्यक्तीला त्यातून बाहेर काढण्यासाठी साहाय्य आणि मानसिक बळ मिळाले पाहिजे. या दृष्टीने सामाजिक न्याय आणि सक्षमीकरण मंत्रालय उचलत असलेल्या पावलांचे राष्ट्रपतींनी कौतुक केले.
यावेळी केंद्रीय सामाजिक न्याय आणि सक्षमीकरण मंत्री थावरचंद गेहलोत, राज्यमंत्री रामदास आठवले उपस्थित होते.
N.Sapre/S.Kakade/P.Malandkar
(Visitor Counter : 85